CELEX: 62010TN0384
Language: mt
Date: 2010-09-08 00:00:00
Title: Kawża T-384/10: Rikors ippreżentat fit- 8 ta’ Settembru 2010 — Spanja vs Il-Kummissjoni

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/64
            
         
      Rikors ippreżentat fit-8 ta’ Settembru 2010 — Spanja vs Il-Kummissjoni
      (Kawża T-384/10)
      ()
      (2010/C 288/115)
      Lingwa tal-kawża: l-Ispanjol
      
         Partijiet
      
      
         Rikorrent: Ir-Renju ta’ Spanja (rappreżentant: J. Rodríguez Cárcamo)
      
         Konvenuta: Il-Kummissjoni Ewropea
      
         Talbiet tar-rikorrenti
      
      
                  —
               
               
                  tannulla d-Deċiżjoni tal-Kummissjoni Nru C(2010) 4147, tat-30 ta’ Ġunju 2010, li tinaqqas l-għajnuna tal-Fond ta’ Koeżjoni għal dawn il-(gruppi ta’) proġetti li ġejjin: “Il-provvista tal-ilma għaċ-ċentri residenzjali li jinsabu fil-Baċir Idrografiku tax-Xmara Guadiana: Reġjun ta’ Andévalo” (2000.ES.16.C.PE.133), “Tindif u purifikazzjoni tal-Baċir ta’ Guadalquivir: Guadaira, Aljarafe u EE NN PP tal-Guadalquivir”(2000.16.C.PE 066) u “Il-provvista ta’ ilma lil sistemi supramuniċipali tal-provinċji ta’ Granada u ta’ Málaga” (2002.ES.16.C.PE.061) u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Fil-kuntest tal-Fond ta’ Koeżjoni, il-Kummissjoni tat għajnuna għal diversi proġetti, rigward: “Il-provvista tal-ilma għaċ-ċentri residenzjali fil-Baċir Idrografiku tax-Xmara Guadiana: Reġjun ta’ Andévalo” (2000.ES.16.C.PE. 133) (Deċiżjoni C(2001) 4113 tal-18 ta’ Diċembru 2001), it-“Tindif u purifikazzjoni fil-Baċir tal-Guadalquivir: Guadaira, Aljarafe u EE NN PP tal-Guadalquivir” (2000.16.C.PE.066) (Deċiżjoni C(2000) 4316, tad-29 ta Diċembru 2000) u “Il-provvista tal-ilma għas-sistemi supramuniċipali tal-provinċji ta’ Granada u ta’ Málaga” (2002.ES.16.C.PE.061) (Deċiżjoni C(2002) 4689, tal-24 ta’ Diċembru 2002).
      Il-proġetti varji kellhom isiru permezz ta’ diversi kuntratti ta’ xogħol.
      Id-deċiżjoni kkontestata tnaqqas l-għajnuna inizjalment mogħtija mill-Fond ta’ Koeżjoni, permezz tal-korrezzjonijiet finanzjarji korrispondenti.
      Insostenn tat-talbiet tagħha, ir-rikorrent jallega r-raġunijiet li ġejjin:
      
                  (1)
               
               
                  Ksur tal-Artikolu H.2 tar-Regolament KE Nru 1164/94 (1), peress li:
                  
                              —
                           
                           
                              qed tiġi implementata korrezzjoni finanzjarja għal ksur ta’ direttivi tal-UE dwar kuntratti pubbliċi għal kuntratti li madankollu mhumiex suġġetti għal dawn id-direttivi, u
                           
                        
                              —
                           
                           
                              qed tiġi applikata korrezzjoni finanzjarja għal ksur tal-liġi tal-UE liema ksur madankollu ma jeżistix, peress li ma hemmx l-allegazzjoni ta’ ksur indebitu tas-suġġett tal-kuntratti.
                           
                        
            
                  (2)
               
               
                  Alternattivament, fir-rigward ta’ dan kollu li ntqal, ksur tal-imsemmi regolament, peress li ma hemmx ksur tad-Direttiva 93/37/KEE fil-qasam tal-kuntratti pubbliċi fir-rigward tal-esperjenza jew tal-prezz medju.
               
            
                  (3)
               
               
                  Sussidjarjament ir-rikorrent jallega wkoll ksur tal-prinċipju ta’ proporzjonalità.
               
            
         (1)  Regolament tal-Kunsill (KE) Nru 1164/94, tas-16 ta’ Mejju 1994, li jistabbilixxi Fond ta’ Koeżjoni (ĠU Edizzjoni Speċjali bil-Malti, Kapitolu 14, p 22)